Emva kwalokho ngaqala ukugxilisa imizamo yami emazwini kaNkulunkulu. Ngalangazelela ngokunzulu ukuba amazwi kaNkulunkulu abe yimpilo yami nganganaku imisebenzi ehamba “nezikhundla,” angiphindanga ngabukela phansi eminye imisebenzi. Ngabona ukuthi yonke imisebenzi inokubaluleka kwayo, futhi inqobo uma umuntu esebenza kanzima emsebenzini wakhe ukubaluleka kwawo kuzobonakala. Ngenkathi ngilangazelele amazwi kaNkulunkulu ngenhliziyo yami yonke futhi ngizama ukugcwalisa izibopho zami, angizange nje ngigcine ngokuqonda amaqiniso amaningi engangingazange ngiwaqonde ngaphambilini, kodwa ngaphinde ngathokozela ubukhona bukaNkulunkulu ezikhathini eziningi. Ngathola ukukhanyiselwa kanye nokuholwa nguMoya oNgcwele, nokwangenza ngaba nokuzinza kanye nentokozo engachazeki. Emva kwesikhathi, ngazithola ngiba nokubheka phansi uma ngikhulumisana nabanye, futhi ngangingasaziqhayisi ngezikhundla zami zakudala embuthweni wezempi noma ngizisebenzisele ukuziphakamisa. Noma ngabe ubani owayebalula ngezinto engisilele kuzona, ngangiye ngilalele kuqala bese kamuva ngizihlolisise. Ngangikwazi ukuphatha odade nabafowethu basenkonzweni ababengafundanga kangako nabancinyane ngokulingana nabanye, futhi ngangingasazithathi njengophakeme kunabo. Ngaphambi kokuba ngiqaphele imibono yami yabe seyiguqukile kakhulu, futhi ngangingasenandaba nezikhundla nodumo futhi ngangingasaholwa futhi ngiqhutshwa yilezi. Ngithe uma ngibona odade nabafowethu abase bekholwe kuNkulunkulu isikhathi esincane kunami, ngazizwa nginomona kancane. Kodwa, ngakwazi ukukudlulisa lokho ngmkhuleko. Ngazizwa nginamahloni uma ngicabanga ukuthi ngangikade ngaphambilini ngitabalasela udumo nenzuzo ngabona kuyinto embi newubulwane. Manje, mina nomkami sigcwalisa izibopho zethu ekhaya ndawonye. Yize noma ingabalulekile kangako, kodwa ngizizwa nginokweneliseka futhi ngigcwele intokozo. Indodana yami nayo manje isiyakholwa kuNkulunkulu uSomandla, nokwenza umndeni wethu umndeni wamaKristu lapho kubusa khona izwi likaNkulunkulu. Noma ngabe ubani okhuluma iqiniso, sizomlalela lowo muntu. Ngisho noma kunesambulelo sesimo esikhohlakele, singaqonda, sibekezele bese sixolelana, futhi sizihlole njengokusho kwamazwi kaNkulunkulu, nosekwenze umndeni wethu ube nentokozo enkulu kunakuqala. Ngiqinisekile kakhulu ukuthi uNkulunkulu uSomandla owangishintsha mina nomkami, owasindisa umshado wami nomndeni wami, phezu kwalokho, wangisindisa enkohlakahlweni enkulu wabe esengishintsha ekubeni ngumuntu ophakeme, omubi nongcolile wangenza umuntu olangazelela ukukhanya nobulungiswa, onezimpokophelo zangempela. Uma ngicula leli culo lamazwi kaNkulunkulu, ingxube yemizwa ngiyizwa isukuma ngaphakathi kimina: “UNkulunkulu akananzondo kumuntu, futhi konke akwenzayo kuwuthando lweqiniso. Ngisho ukusola nokwahlulela nakho kuwuthando Lwakhe, futhi kuyinsindiso enkulu kuwe. Yingoba nje awulaleli kakhulu, futhi wazalwa endaweni engenakuzithiba nenesono futhi unyathelwe nguSathane. UNkulunkulu akafuni ukuba wonakale kakhulu futhi akanayo inhliziyo yokukudedela uwele endaweni yabafileyo, ngakho uyakusola futhi akwahlulele aphinde akucwenge ngokuphindaphindiwe. Lolu wuthando olujulile, njengoyise efundisa indodana yakhe. Ukwenza ngenhloso yokukuholela endleleni elungileyo. Futhi kuwukuvikela okukhulu, kuphinde ngaphezulu kwalokho kube umusa omkhulu kuwe. Nakuba uhlupheke kakhulu ngokusolwa nokwahlulelwa, futhi uze waba nokuphila ukungaphelele, wamukela into eyiqiniso kakhulu, engokoqobo kakhulu, neyigugu kakhulu. Ubona isiphetho sokugcina sendalo kaNkulunkulu, ufinyelele ekuqondeni umsuka wokukhohlakala kwesintu, ubone ingalo kaNkulunkulu, ufike ekuqondeni ngokugcwele ukuphila komuntu, kanye nokuzuza indlela efanele yokuphila komuntu. Ngenxa yokusola nokwahlulela kwanamuhla, wazi izenzo ezimangalisayo zikaNkulunkulu uSomandla bese ubona isimo Sakhe esilungileyo nobuso Bakhe obuhle, obukhazimulayo. Ngaphandle kwakho, ukukholwa kwakho bekuyoba yize” (“Ukusola Nokwahlulela Kuwuthando Lwangempela Nolungokoqobo Kakhulu” kwethi Landelani Iwundlu Nihlabelele Izihlabelelo Ezintsha). Yebo, ngaphandle kwensindiso kaNkulunkulu, bengingeke ngithathe indlela efanele empilweni; ngabe ngaqhubeka ngaya ngokuya ngidlondlobala ebubini, futhi ngabe ngaba umuntu ongcole kakhulu ozoqalekiswa nguNkulunkulu ekugcineni. Ukwahlulela kukaNkulunkulu okulungile okwangisindisa, kanye nokucwengwa okungenamusa okwangiguqula. Lokhu kungivumela ukuba ngiqonde ukuthi yini okungcolile futhi yini okungcwele, ubuhle nokulunga, kanye nenkohlakalo kaSathane nobubi. Ngeke ngiphinde ngilandele uSathane futhi, futhi ngizofuna iqiniso ngenhliziyo yami kuphela, ngikhiphe inkohlakalo kaSathane kimina, bese ngiphila impilo yomuntu yangokoqobo. Yize noma ngike ngabhekana nokuhlupheka kokujeziswa okuningi kanye nokucwengwa, ngizuze indlela eyigugu kakhulu empilweni, okungivumela ukuba ngizalwe kabusha bese ngingena endleleni yempilo.